Uno Tinits

Uno Tinits (24. september 1929 Perila, Peningi vald, Harjumaa – 24. november 2000) oli eesti põllumajandus- ja haridustegelane.

Õppis aastatel 1936–1942 Pikavere Algkoolis, 1942. aastast Tallinna Reaalkoolis, 1947. aastal lõpetas Tallinna 2. Keskkooli. 1947. aastast õppis Tartu Riiklikus Ülikoolis agronoomiat, 1952. aastal lõpetas Eesti Põllumajanduse Akadeemia agronoomia eriala. 1963. aastast õppis ta Eesti NSV Teaduste Akadeemia Majanduse Instituudi mittestatsionaarses aspirantuuris. 

1975. aastal kaitses ta Tartu Riiklikus Ülikoolis majandusteaduse kandidaadi kraadi väitekirjaga "Käibefondide käibe kiirendamine Eesti NSV sovhoosides"E-Kataloog ESTER. Tinits, Uno. Käibefondide käibe kiirendamine Eesti NSV sovhoosides: väitekiri majandusteaduse kandidaadi teadusliku kraadi taotlemiseks. Tallinn, 1975

1952. aastast töötas Märjamaa Rajooni Täitevkomitees rajooni peaagronoomi ja osakonna juhatajana, 1953. aastast Sipa MTJ peaagronoomina. Aastatel 1955–1963 oli ta Tasuja kolhoosi esimees. 1963–1966 oli ta Kehtnas EKP Nõukogude Parteikooli õpetaja, hiljem samas direktori asetäitja õppealal. 

Aastatel 1966–1993 oli ta Kehtna näidissovhoostehnikumi direktor.

Aastatel 1975–1985 oli ta Eesti NSV Ülemnõukogu IX ja X koosseisu saadikUno Juliuse p. Tinits, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 177.

Aastatel 1998–2000 oli ta Kehtna Hoiu-Laenuühistu juhatuse esimees.

Ta on maetud Järvakandi kalmistule.Maire Kõrver. Aeg on andnud Järvakandi ja Kehtna vallale ühised kalmupaigad. Nädaline, 12. november 2011

Tunnustus
1971 aunimetus "Vabariigi suurte saakide meister"
1977 Eesti NSV teeneline ökonomist

Viited

Kategooria:Eesti agronoomid
Kategooria:Eesti NSV kolhoosiesimehed
Kategooria:Tallinna Reaalkooli vilistlased
Kategooria:Eesti Maaülikooli agronoomiateaduskonna vilistlased‎
Kategooria:Eesti NSV teenelised ökonomistid
Kategooria:Eesti NSV IX Ülemnõukogu liikmed
Kategooria:Eesti NSV X Ülemnõukogu liikmed
Kategooria:Sündinud 1929
Kategooria:Surnud 2000